open-index/open-wikipedia-markdown huggingface dataset:
სეიჯი კაია

**სეიჯი კაია** (  kaya seiji , დ. 21 დეკემბერი, 1898 — გ. 9 ნოემბერი , 1988) — იაპონელი ფიზიკოსი, იაპონიის მეცნიერებათა აკადემიის წევრი, სსრკ მეცნიერებათა აკადემიის უცხოელი წევრი.

## ბიოგრაფია 
სეიჯი კაია დაიბადა 1898 წლის 21 დეკემბერს კანაგავას პრეფექტურაში. 1923 წელს დაამთავრა ტოჰოკუს უნივერსიტეტი. შემდეგ მუშაობდა მეტალური მასალების ინსტიტუტში (იაპ. 金属 材料 研究所}, სადაც მისი ერთ-ერთი მასწავლებელი იყო ცნობილი იაპონელი ფიზიკოსი და მეტალურგი  კოტარო  ჰონდა.  ინსტიტუტის დასრულების შემდეგ სწავლის გასაგრძელებლად  გაემგზავრა გერმანიაში. ჰოკაიდოს უნივერსიტეტში 13 წლიანი პედაგოგიური მოღვაწეობის შემდეგ (1931 - 1943 წწ.) 1943 წელს დაინიშნა ტოკიოს უნივერსიტეტის პროფესორად. მან შეისწავლა ფერომაგნიტური კრისტალები. 1942 წელს მეცნიერებათა აკადემიისგან მიიღო ჯილდო  ნაშრომისთვის „ფერომაგნიტური კრისტალების მაგნიტური კვლევები“  () 1941 წლიდან 1948 წლამდე იყო ტოკიოს ტექნოლოგიური უნივერსიტეტის პროფესორი.  

მეორე მსოფლიო ომის (მეორე მსოფლიო ომის საომარი მოქმედებების წყნარი ოკეანის თეატრი) შემდეგ, 1947-1949 წლებში, ხელმძღვანელობდა  კულტურის სამინისტროს საბუნებისმეტყველო განათლების დირექტორატს ( ) რა დროსაც გადამწყვეტი როლი ითამაშა იაპონიის სამეცნიერო საბჭოს შექმნაში — დაწესებულების, რომელიც შეიქმნა იაპონიის განათლებისა და კვლევის სისტემის რესტრუქტურიზაციისთვის. 1954 წლიდან 1959 წლამდე კაია იკავებდა საბჭოს პრეზიდენტის თანამდებობას.

1957 წლის დეკემბრიდან 1963 წლის დეკემბრამდე კაია იყო ტოკიოს უნივერსიტეტის მე-17 პრეზიდენტი. 1958 წლის 20 ივნისს აირჩიეს სსრკ მეცნიერებათა აკადემიის უცხოელ წევრად. 1961 წლის 12 დეკემბერს გახდა იაპონიის მეცნიერებათა აკადემიის წევრი. 1963 წელს, როდესაც  ტოკიოს უნივერსიტეტის პრეზიდენტის თანამდებობაზე  იმყოფებოდა (პენსიაზე გასვლამდე), მიმართა კურსდამთავრებულებს. მის მიმართვაში მთავარი აქცენტი გადატანილი იყო  მეტი კარგი საქმის კეთებისკენ. მეცნიერის მოწოდება გახდა სოციალური ფენომენი, რასაც შედეგად მოჰყვა ერთიანი ასოციაციის შექმნა. სეიჯი კაია იყო კორპორაციის პირველი წარმომადგენელი 23 წლის განმავლობაში. კორპორაცია ამჟამადაც აგრძელებს საზოგადოებაში სოციალური მორალისა და სიკეთის გავრცელებას.  „მოძრაობა პატარა, კეთილი საქმეებისთვის“  (),  2020 წლის მდგომარეობით 460000-ზე მეტ წევრს ითვლის.     

მეცნიერი 1985 წელს ხელმძღვანელობდა „ მწვანე კულტურების საზოგადოებას.“  (იაპ. 緑の文明学会 ) 1964 წელს სეიჯი კაია  დაჯილდოვდა კულტურის ორდენით.

## ჯილდოები და ხსოვნა 
სეიჯი კაია არაერთი ჯილდოს და პრემიის მფლობელია. მათგან აღსანიშნავია: 1942 წელს მიღებული იაპონიის მეცნიერებათა აკადემიის პრემია; კულტურის დამსახურებული მოღვაწის პრემია, რომელიც მიენიჭა 1964 წელს; ასევე 1964 წელს — კულტურის ორდენი. 

მეცნიერის საპატივსაცემოდ მისი სახელი  — კაიაბრინი (იაპონ. 茅氷河 kaya-hyōga)  ეწოდა  ანტარქტიდაში მდებარე მყინვარს.

## ლიტერატურა 
* *Храмов Ю. А.* Кая Сэйдзи (Kaya Seiji) // Физики : Биографический справочник / Под ред. А. И. Ахиезера. — Изд. 2-е, испр. и доп. — М. : Наука, 1983. — С. 128. — 400 с. — 200 000 экз. (რუს.) 
* S. Noma (Hrsg.): *Kaya Seiji*. In: Japan. An Illustrated Encyclopedia. Kodansha, 1993. ISBN 4-06-205938-X, S. 766.()

## სქოლიო 
კატეგორია:დაბადებული 21 დეკემბერი
კატეგორია:დაბადებული 1898
კატეგორია:გარდაცვლილი 9 ნოემბერი
კატეგორია:გარდაცვლილი 1988
კატეგორია:იაპონელი ფიზიკოსები
კატეგორია:კულტურის ორდენის კავალრები
სსრკ-ის I მოწვევის უმაღლესი საბჭოს დეპუტატების სია

**სსრკ-ის I მოწვევის უმაღლესი (უზენაესი) საბჭოს დეპუტატების სია** — 1937 წლის 12 დეკემბერს ჩატარებული სსრ კავშირის უმაღლესი საბჭოს არჩევნების შედეგად გამოვლენილი და 1940-1945 წლებში გადარჩეული (სსრკ-ფინეთის ომის შედეგად შემოერთებული მიწებისა და მეორე მსოფლიო ომის გამო) დეპუტატები.

## ლიტერატურა
*გაზ. „კომუნისტი“, №287 (5088), 16 დეკემბერი, 1937
*Газ. «Правда», №282 (7248), 12 октября, 1937
*გაზ. „საბჭოთა აფხაზეთი“, №86, 17 დეკემბერი, 1937
*გაზ. „კომუნისტი“, №73 (5774), 29 მარტი, 1940
*Газ. «Правда», №22 (8088), 22 января, 1937
*გაზ. „კომუნისტი“, №141 (5842), 21 ივნისი, 1940
*Газ. «Правда», №106 (8152), 16 апреля, 1940

## რესურსები ინტერნეტში
* Депутаты Верховного Совета СССР I-го созыва 1937 - 1946
არტოზანის ნასოფლარი

**არტოზანის ნასოფლარი** —  არქეოლოგიური ძეგლი თელავის მუნიციპალიტეტში, მდ. თურდოს მარცხენა ნაპირზე. 

## ტოპონიმი
ცნობილია, რომ ერთ-ერთი ასურელი მამა, შიო მღვიმეში დასახლებამდე არტოზანში მოღვაწეობდა. იქვე მოღვაწეობდა მარტყოფში დამკვიდრებამდე ანტონ მარტოფელიც. საინტერესოა ტოპონიმი არტოზანი — არტაშანი, რაც ცეცხლთაყვანისცემცემლობას, ნიშნავს. ზოროასტრიზმის მძლავრი კერა იყო ნეკრესში, რაც დასტურდება წერილობითი წყაროებისა და არქეოლოგიური მონაცემების მიხედვით. ამიტომ გასაკვირი არაა აღნიშნულ რეგიონში ასურელ მამათა აქტიური მოღვაწეობა და ამ პატარა ადგილზე  ეკლესიების განსაკუთრებული სიმრავლე.

## ეკლესია
არტოზანში შეაწავლილია „ყველაწმინდის ეკლესია“. ის სამეკლესიანი ბაზილიკაა სამი აფსიდით. ეკლესიას დასავლეთიდან აქვს დახურული, უკარო გარსშემოსავლელი. ჩრდილოეთ ნავში გამოყოფილია მართკუთხა ფორმის პასტოფორიუმი. ეკლესია აშენებულია რიყის ქვით კირდუღაბზე. კუთხეებში პილასტრებად გამოყენებულია გათლილი შირიმის ქვა. მთავარი ეკლესია მაღალია და ფართო. აფსიდა გეგმაში ნალისებურია. შუაში დატანებული აქვს ფართო სარკმელი.  სარკმლის ორივე მხარეზე ორი ნიშაა. საკურთხეველი გამოყოფილია გვიან აშენებული კანკელით. ცენტრალური ნავიდან გაჭრილია ოთხი გასასვლელი, რომლითაც ის უკავშირდება სამხრეთ და ჩრდილოეთ ნავებს, აგრეთვე გარსშემოსავლელს.

სამხრეთის ეკლესიას (ნავს) აქვს ნალისებური აფსიდა, რომელშიც სარკმელია დატანებული. ეკლესიას (ნავს) სამხრეთიდან აქვს სამი კარი. ჩრდილოეთი ეკლესიის (ნავის) აღმოსავლეთ ნაწილში გამოყოფილია მართკუთხა ფორმის სენაკი-სამსხვერპლო, სარკმლითა და ნიშით. ის კარით უკავშირდება საკურთხეველს. სამსხვერპლოში დგას შირიმის ქვებით ნაგები ოთხკუთხა კვარცხლბეკი. დასავლეთის გარსშემოსავლელი წარმოადგენს ერთ მოგრძო დერეფანს, რომელიც სამივე ნავს აკავშირებდა ერთმანეთთან. საკურთხეველში შეიმჩნეოდა უძველესი მოხატულობის კვალი. უფრო მოგვიანო მოხატულობა შემორჩენილია დერეფანში.
ეკლესია თარიღდება VII-VIII საუკუნეებით.

## ლიტერატურა
* მინდორაშვილი დ., საქართველოს არქეოლოგია, ნაწილი I, გამომცემლობა „ბათუმის შოთა რუსთაველის სახელმწიფო უნივერსიტეტი“, ბათუმი, 2014, გვ. 178-179

კატეგორია:თელავის მუნიციპალიტეტის არქეოლოგიური ძეგლები
პაპინაშვილი

საკუთარი სახელი **პაპინაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ამირან პაპინაშვილი — სპორტსმენი (ძიუდო)
* კონსტანტინე პაპინაშვილი — გეოფიზიკოსი
* ლამარა პაპინაშვილი — გეოგრაფი 
* ჯაბა პაპინაშვილი — სპორტსმენი (ძიუდო, სამბო)

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
პაპიტაშვილი

საკუთარი სახელი **პაპიტაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე პაპიტაშვილი — მეან-გინეკოლოგი
* გერონტი (პაპიტაშვილი) — საეკლესიო მოღვაწე

კატეგორია:ქართული გვარები
ყივანახველა

**ყივანახველა** () - მწვავე ინფექციური დაავადება, რომელიც ხასიათდება ციკლური მიმდინარეობით და პაროქსიზმული, სპაზმური ხველებით, გავრცელებულია უმეტესად ბავშვებში. ყივანახველას გამომწვევი ბაქტერია (Bordetella pertussis) აღმოჩენილ იქნა 1900 წელს. გრამ-უარყოფითია, მიეკუთვნება ჰემოფილურ ბაქტერიებს. ბორდეტელას ჩხირის თერმოლაბილური ეგზოტოქსინი (პერტუსინი) პათოგენურობის მთავარ ფაქტორს წარმოადგენს. დასენიანება ხდება ჰაერ-წვეთოვანი გზით. საინკუბაციო პერიოდი 3-დან 14 დღეს შეადგენს. გადატანილი ავადმყოფობის შემდეგ ფორმირდება მყარი, ხანგრძლივი იმუნიტეტი. ბავშვებში სპეციფიკური პროფილაქტიკისათვის იყენებენ ადსორბირებულ ყივანახველა-დიფთერიულ-ტეტანუსის ვაქცინას (ყდტ).

## ლიტერატურა
* გოგიჩაძე, გ. სამედიცინო ტერმინოლოგიის ქართულ-ინგლისურ-რუსულ-ლათინური განმარტებითი ლექსიკონი / გ. გოგიჩაძე, ა. გედენიძე, ჯ. ჭუმბურიძე ; [რედ.: ნოდარ ჭიჭინაძე, ალექსანდრე ქორელი]. - თბ. : მერიდიანი, 2009. - 496გვ. ; 20სმ.. - ბიბლიოგრ.: გვ. 394-395. - ISBN: 978-9941-10-174-8[MFN: 138888]

კატეგორია:ინფექციური დაავადებები
სკოტ პეიჯი

**სკოტ პეიჯი** () — ამერიკელი მუსიკოსი, ტექნოლოგი, ცნობილი საქსოფონზე დაკვრით. იგი აგრეთვე იყო სხვადასხვა შემსრულებლის დამატებითი გიტარისტი, მაგალითად — პინკ ფლოიდის, Supertramp-ის და ტოტოს. პეიჯი აგრეთვე მუშაობდა ვიდეოთამაშების *Ace Ventura: The CD-Rom Game* და ''Timon & Pumbaa's Jungle Games'' მუსიკაზე.

## რესურსები ინტერნეტში
* 
* 
* 

## სქოლიო
კატეგორია:ამერიკელი მამაკაცი გიტარისტები
კატეგორია:Supertramp-ის წევრები
კატეგორია:პინკ ფლოიდის წევრები
კატეგორია:XX საუკუნის ამერიკელი მამაკაცი მუსიკოსები
კატეგორია:XXI საუკუნის ამერიკელი მამაკაცი მუსიკოსები
კატეგორია:ცოცხალი ადამიანები
კაიროს კონფერენცია

**კაიროს კონფერენცია** — მეორე მსოფლიო ომის მიმდინარეობისას, 1943 წელს, ჩატარებული ერთ-ერთი საერთაშორისო კონფერენცია. თეირანის კონფერენციის მომზადების პერიოდში კვლავ გააქტიურდა ინგლისის პრემიერ-მინისტრი, რომელმაც ერთხელ კიდევ სცადა თავს მოეხვია მოკავშირეებისათვის მეორე ფრონტის ბალკანური ვარიანტი. ამ მიზნით მან შესთავაზა რუზველტს, შეხვედროდნენ ერთმანეთს და შეემუშავებინათ საერთო სტრატეგია თეირანში განსახილველი საკითხების გარშემო. აშშ-ს პრეზიდენტი ერთხანს უარზე იდგა, მაგრამ ჩერჩილის დაჟინებული მოთხოვნის შემდეგ დათმო და დათანხმდა თეირანში ჩასვლამდე გზად კაიროში შეჩერებულიყო და იქ შეხვედროდა ინგლისის პრემიერს. რუზველტი კარგად ხვდებოდა ჩერჩილის განზრახვას და რადგანაც არ სურდა, მოსკოვში ჩაეთვალათ, რომ აშშ და ინგლისი საბჭოთა კავშირის ზურგს უკან რაიმე შეთანხმებაზე წავიდოდნენ, მიიწვია კაიროში მოლოტოვი და ჩან კაიში. ჩერჩილი, რომელიც საგულდაგულოდ მოემზადა ამ შეხვედრისათვის და ჩამოიტანა საგანგებო გეგმა ხმელთაშუაზღვისპირეთში მოკავშირეთა შესაძლო მოქმედებების შესახებ, ძალიან უკმაყოფილო დარჩა აშშ-ს პრეზიდენტის გადაწყვეტილებით. ის თვლიდა, რომ ინგლისელებს და ამერიკელებს ჰქონდათ უფლება, თვითონ განეხილათ საკუთარი შეიარაღებული ძალების ოპერაციები. გარდა ამისა, მას ეშინოდა, რომ ჩინეთის საკითხი დიდ დროს წაიღებდა და ხელს შეუშლიდა ევროპული სტრატეგიის განხილვას. ჩერჩილი იმედოვნებდა, რომ უშუალო მოლაპარაკებების დროს ის, ისევე როგორც ადრე, დაიყოლიებდა რუზველტს თავის გეგმაზე. სწორედ ამიტომ მან გადაწყვიტა მოლოტოვის ჩამოცილება მოლაპარაკებებიდან. იცოდა რომ სტალინს არ სურდა იაპონიასთან ურთიერთობების გაუარესება, რაც მოჰყვებოდა ჩან კაიშისა და მოლოტოვის ერთ შეხვედრაზე აღმოჩენას, მან მისწერა საბჭოთა ლიდერს, რომ გომინდანის ხელმძღვანელი კაიროში იქნებოდა. სტალინმაც უმალ გაავრცელა ცნობა მოლოტოვის „ავადმყოფობის“ შესახებ და კაიროში საბჭოთა კავშირის წარმომადგენლად დანიშნა ანდრეი ვიშინსკი, რომელიც სხდომების მხოლოდ ნაწილს დაესწრო. ჩერჩილის გეგმები ჩაიშალა. კონფერენციის პირველი ნაწილი 26 ნოემბრამდე გაგრძელდა, მაგრამ ევროპული სტრატეგიის განხილვა მხოლოდ 24 ნომბერს დაიწყო, პირველი დღეები კი დაიკავა ჩინეთის საკითხმა. დარჩენილ სხდომებზეც ამერიკელებმა თავი აარიდეს თეირანის შეხვედრის წინ რაიმე გადაწყვეტილების მიღებას, ვინაიდან ისინი საჭიროდ თვლიდნენ საბჭოთა თვალსაზრისის გაგებას აღნიშნულ საკითხებზე. ასე რომ, მოლაპარაკებები უშედეგოდ დამთავრდა და ინგლისისა და აშშ-ს დელეგაციები კაიროდან თეირანს გაემგზავრნენ.

## ლიტერატურა
* პაპასქირი თ., ევროპისა და ამერიკის ქვეყნების უახლესი ისტორა 1914-1945, გამომცემლობა „მერიდიანი“, თბილისი, 2009, გვ. 318-319.
*
* 
* 
*  

კატეგორია:1943 წელი საერთაშორისო ურთიერთობებში
კატეგორია:საერთაშორისო კონფერენციები
კატეგორია:მეორე მსოფლიო ომი
თეთრი გზის ნასოფლარი

**თეთრი გზის ნასოფლარი** — არქეოლოგიური ძეგლი დუშეთის მუნიციპალიტეტის სოფელ ანანურთან,  არაგვის ხეობაში. ნასოფლარი განლაგებულია მთის დამრეც კალთაზე და წარმოადგენს ტერასულ დასახლებას. 1988-1999 წლებში გაითხარა ქვის ღობით შემოვლებული ერთი საცხოვრებელი კომპლექსი. კომპლექსი შედგებოდა 4 ოთახისგან, რომელთაგან 2 საცხოვრებელი, 2 კი სამეურნეო დანიშნულებისა იყო. შენობები ნაგებია კლდის ფლეთილი ქვებით, რომლებიც ახლომახლო უხვად მოიპოვება. წყობა მშრალია. საცხოვრებელი შენობა შედგებოდა ერთმანეთთან კარით დაკავშირებული ორი სწორკუთხა ოთახისგან. კედლებში დატანებული იყო თაროები. კედლებს ძირზე შემოუყვებოდა „შემაღლება-ტახტი“. ოთახებში აღმოჩნდა ქვებით შედგენილი სწორკუთხა მოყვანილობის კერები. თუ ერთი საცხოვრებელი ოთახის იატაკი მიწატკეპნილია, მეორე ოთახის იატაკი ქვის ფილებით იყო მოგებული. 

საცხოვრებელ ნაგებობაზე მიშენებული იყო სამეურნეო ნაგებობა, რომელსაც ცალკე შესასვლელი ჰქონდა და რომელშიც გამართული იყო ქვით ნაშენი საწნახელი და ყურძნის ტკბილის დასაგროვებელი კვადრატული მოყვანილონის აუზი. საცხოვრებელი შენობებისგან განსხვავებით საწნახელიცა და აუზიც კირხსნარზეა ნაშენი. საწნახელის გვერდები დამრეცია. ტკბილის დასაგროვებლად აუზისკენაა დახრილი საწნახელის ფსკერიც, რომელსაც შუაში მთელ სიგრძეზე დაუყვებათ ღარი. ამ ღარს აქეთ-იქიდან კიდევ სხვა ღარები უერთდება, რათა ყურძნის წვენმა შეუფერხებლად და ადვილად იმოძრაოს აუზისკენ. 

საწნახელიანი ნაგებობის იატაკიც ქვის ფილებით იყო მოგებული. ამ ნაგებობიდან რამდენიმე მეტრის დაშორებით გაითხარა პატარა, ნახევრადმიწური სათავსი, რომელიც მასში აღმოჩენილი ქვევრის ფრაგმენტების მიხედვით შესაძლოა მარანი ყოფილიყო. ქვის ღობით შემოზღუდულ იმავე კომპლექსის ტერიტორიაზე კიდევ ერთი, ოღონდ ზომით რამდენადმე პატარა საწნახელი აღმოჩნდა. საცხოვრებელ-სამეურნეო კომპლექსი არქეოლოგიური მასალის მიხედვით XIII-XIV საუკუნეებით შეიძლება დათარიღდეს. ერთ კომპლექსში ორი საწნახელის აღმოჩენა იმაზე უნდა მიუთითებდეს, რომ არაგვის ხეობის მოსახლეობის სამეურნეო ყოფაში მევენახეობა-მეღვინეობას საკმაოდ დიდი ადგილი სჭერია. ნასოფლარი წარმოადგენდა ქალაქ ჟინვალის მკვებავ ერთ-ერთ პუნქტს. ნაქალაქარი ჟინვალი და „თეთრი გზის“ ნასოფლარი ეკონომიკურად ერთმანეთთან მჭიდროდ უნდა ყოფილიყო დაკავშირებული.

## ლიტერატურა
* მინდორაშვილი დ., საქართველოს არქეოლოგია, ნაწილი II-III, გამომცემლობა „ბათუმის შოთა რუსთაველის სახელმწიფო უნივერსიტეტი“, ბათუმი, 2015, გვ. 95-96.

კატეგორია:დუშეთის მუნიციპალიტეტის არქეოლოგიური ძეგლები
კატეგორია:დუშეთის მუნიციპალიტეტის არქიტექტურული ძეგლები
კატეგორია:დუშეთის მუნიციპალიტეტის ნასოფლარები
პატაშური

საკუთარი სახელი **პატაშური** შეიძლება აღნიშნავდეს ერთ-ერთ შემდეგ პიროვნებათაგანს:

* ილია პატაშური — მხატვარი
* ხათუნა პატაშური — მთარგმნელი, ფილოლოგი

კატეგორია:ქართული გვარები
Whoosh!

***Whoosh!*** — ინგლისური როკ-ჯგუფ Deep Purple-ის ოცდამეერთე სტუდიური ალბომი, გამოცემული 2020 წლის 7 აგვისტოს, ლეიბლზე earMUSIC. ალბომის პროდიუსერია ბობ ეზრინი. მართალია, სტივ მორსი უკრავს *Turning to Crime*-ზე, *Whoosh!* არის ჯგუფის უკანასკნელი ალბომი ორიგინალური მასალით, რომელიც მისი მონაწილეობით ჩაიწერა.

ალბომში შეტანილი ინსტრუმენტული „And the Address“ შედის ჯგუფის სადებიუტო სტუდიურ ალბომში *Shades of Deep Purple*. 

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სქოლიო
კატეგორია:2020 წლის ალბომები
კატეგორია:Deep Purple-ის ალბომები
კატეგორია:Edel AG-ის ალბომები
კატეგორია:ალბომები ბობ ეზრინის პროდიუსერობით
კატეგორია:ალბომები COVID-19-ის პანდემიის გავლენით
ასპანისძენი

**ასპანისძენი** — ფეოდალური საგვარეულო შუა საუკუნეების სამხრეთ საქართველოში. 

საგვარეულოს ფუძემდებელი იყო შავში აზნაური ასპანი, რომელიც თავის მეუღლესთან ელენესთან ერთად იხსენიება XII საუკუნის ერთ-ერთი ხელნაწერის მინაწერში. საგვარეულო დაწინაურდა თამარის მეფობის პერიოდში, XII საუკუნის ბოლოს, როდესაც ზაქარია ასპანისძემ შეიპყრო სამეფო ხელისუფლებისგან განდგომილი გუზან ტაოსკარელი. ამ სამსახურისთავის თამარმა ზაქარია ასპანისძეს უწყალობა სამამულე მფლობელობაში ტაოს უმთავრესი ციხე-ქალაქი ფანასკერტი და ტაოს ერისთავობა. ზაქარია ასრულებდა მონაპირის ფუნქციებს შავშეთიდან სპერამდე. ზაქარიას შთამომავლები ამის შემდეგ იწოდებიან ფანასკერტელებად.

ასპანისძეთა მეორე შტო დარჩა შავშეთის მემამულედ და შეინარჩუნა თავისი გვარი. XV საუკუნეში მათ მამულს დაეუფლნენ სამცხე-საათაბაგოს თავადები ბეენასშვილები, რის შემდეგაც ასპანისძეთა გვარი წყაროებში აღარ იხსენიება.

## ლიტერატურა 
* ისტორიანი და აზმანი შარავანდედთანი, წგ.: ქართლის ცხოვრება, ს. ყაუხჩიშვილის გამოც., ტ. 2, თბ., 1959.
* ლაშა გიორგის-დროინდელი მემატიანე, იქვე, ტ. 1, თბ., 1955.
* ცხოვრება მეფეთ-მეფისა თამარისი, იქვე.
* კათალიკოზის სამწყსონი თავადნი და სოფელნი სამცხე-საათაბაგოში, წგ.: ქართული სამართლის ძეგლები, ი. დოლიძის გამოც., ტ. 3, თბ., 1970.
* 

კატეგორია:საქართველოს ფეოდალური საგვარეულოები
ქეთევან კოლხიდელი

**ქეთევან კოლხიდელი** (დ. 27 იანვარი, 1921, ფოთი ― გ. 22 იანვარი, 2008) — ქართველი მსახიობი, საქართველოს სსრ-ის სახალხო არტისტი (1990), ღირსების ორდენის კავალერი (1997), ქუთაისის საპატიო მოქალაქე. საქართველოს დამსახურებული არტისტის (1967) ივანე მიქიაშვილის მეუღლე.

## ბიოგრაფია
1936 წელს დაამთავრა თბილისის საცდელ-საჩვენებელი სკოლა. სწავლობდა მარჯანიშვილის თეატრთან არსებულ სტუდიაში.

ფოთის თეატრის სცენაზე ნ. გოძიაშვილი დგამდა შალვა დადიანის დრამას „რუსთაველი“ და 18 წლის ქეთევან ნაჭყებია წაიყვანა ფოთის თეატრში თამარ მეფის როლის შესასრულებლად. რეჟისორმა ის მონათლა კოლხიდელად. მსახიობი სიცოცხლის ბოლომდე ამ ფსევდონიმს ატარებდა.

1937-1952 წლებში ქეთევან კოლხიდელი ფოთის, ხოლო 1952 წლიდან ქუთაისის თეატრის მსახიობია. 70 წელი იდგა ქართული თეატრის სცენაზე და წარმატებით ასრულებდა როგორც ტრაგიკულ, ასევე სახასიათო როლებსაც. მის მიერ შესრულებული როლებიდან აღსანიშნავია: თამარ მეფე (შ. დადიანის „შოთა რუსთაველი“), ჯავარა (ვაჟა-ფშაველას „მოკვეთილი“), თინა (ლ. ქიაჩელის „ტარიელ გოლუა“), ჩიტუნია (შ. დადიანის „გუშინდელნი“), ივდითი (კ. გუცკოვის „ურიელ აკოსტა“), ლიზა (მ. გორკის „მზის შვილები“), გაიანე, ზეინაბი (ა. სუმბათაშვილის „ღალატი“), ქეთევანი (დ. ერისთავის „სამშობლო“), მარინე (ვ. გუნიას „და-ძმა“), საპატარძლო (ფ. გარსია ლორკას „სისხლიანი ქორწილი“), დეზდემონა (უ. შექსპირის „ოტელო“), ელისაბედ დედოფალი (უ. შექსპირის „რიჩარდ III“) და სხვა. გადაღებულია მხატვრულ ფილმებში: „საბუდარელი ჭაბუკი“, „პიერი მილიციის თანამშრომელი“ და სხვა.

## ჯილდოები და აღიარება
* 1960 — საქართველოს დამსახურებული არტისტი
* 1990 — საქართველოს სახალხო არტისტი
* 1997 — ღირსების ორდენი
* ქუთაისის საპატიო მოქალაქე

## ფილმოგრაფია
* 1957 — „საბუდარელი ჭაბუკი“ 
* 1965 — „პიერი მილიციის თანამშრომელი“  
* 2003 — „ჯერ შეიცადეთ…“ („ოტელო“ ქუთაისში) 
* 2005 — „37 გრადუსი ცელსიუსით“ 

## რესურსები ინტერნეტში
* 
* ქეთევან კოლხიდელი — ეროვნული ფილმოგრაფია
* ქუთაისში ცნობილი არტისტების მემორიალური დაფა მოეწყობა

## სქოლიო
კატეგორია:დაბადებული 27 იანვარი
კატეგორია:დაბადებული 1921
კატეგორია:გარდაცვლილი 22 იანვარი
კატეგორია:გარდაცვლილი 2008
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
კატეგორია:ქუთაისის საპატიო მოქალაქეები
Turning to Crime

***Turning to Crime*** — ინგლისური როკ-ჯგუფ Deep Purple-ის ოცდამეორე სტუდიური ალბომი, გამოცემული 2021 წლის 26 ნოემბერს. იგი შედგება მთლიანად კავერ-ვერსიებისგან და არის ჯგუფის უკანასკნელი სტუდიური ალბომი 2022 წლის ივლისში წასული სტივ მორსის მონაწილეობით. სიმღერა „The Battle of New Orleans“ არის პირველი შემთხვევა, როდესაც ბას-გიტარისტმა როჯერ გლოვერმა შეასრულა ვოკალი ჯგუფის რომელიმე სიმღერაში. 

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სქოლიო
კატეგორია:2021 წლის ალბომები
კატეგორია:Deep Purple-ის ალბომები
კატეგორია:Edel AG-ის ალბომები
კატეგორია:ალბომები ბობ ეზრინის პროდიუსერობით
კატეგორია:კავერების ალბომები
კატეგორია:ალბომები COVID-19-ის პანდემიის გავლენით
Under a Mediterranean Sky

***Under a Mediterranean Sky*** — ინგლისელი გიტარისტის და სიმღერების ავტორის სტივ ჰეკეტის ოცდამეექვსე სტუდიური ალბომი. იგი გამოიცა 2021 წლის 22 იანვარს, InsideOut Records-ის მიერ. ეს არის მისი პირველი მთლიანად აკუსტიკური ალბომი, 2008 წლის *Tribute*-ის შემდეგ. ალბომი გამოიცა შეზღუდული CD-digipak, ორმაგი გრამფირფიტის და CD-ის კომპლექტის და ციფრული ვერსიების სახით.

## სიმღერების სია
## ჩარტები
## სქოლიო
კატეგორია:2021 წლის ალბომები
კატეგორია:სტივ ჰეკეტის ალბომები
კატეგორია:Inside Out Music-ის ალბომები
This Life (Take That-ის ალბომი)

***This Life*** — ინგლისური პოპ-ჯგუფ Take That-ის მეცხრე სტუდიური ალბომი, გამოცემული 2023 წლის 24 ნოემბერს EMI-ს მიერ. ეს არის მისი პირველი სტუდიური ალბომი, ექვსწლიანი შესვენების და 2017 წლის *Wonderland*-ის შემდეგ.

ალბომი გამოცემისთანავე მოხვდა ბრიტანეთის ალბომების ჩარტის სათავეში და 2023 წლის სტატისტიკით, ბრიტანელი შემსრულებლების ისტორიაში გამოსვლიდან პირველივე კვირის გაყიდვებში მოწივანე იყო.

## სიმღერების სია
;შენიშვნები
*  აღნიშნავს ვოკალური ჩანაწერის პროდიუსერს

## ჩარტები
## სერტიფიცირებები
## შენიშვნები
## სქოლიო
კატეგორია:2023 წლის ალბომები
კატეგორია:EMI Records-ის ალბომები
კატეგორია:Take That-ის ალბომები
Street-Legal (ალბომი)

***Street-Legal*** — ამერიკელი მომღერლის და სიმღერების ავტორის ბობ დილანის მეთვრამეტე სტუდიური ალბომი, გამოცემული 1978 წლის 15 ივნისს, Columbia Records-ის მიერ. დილანისთვის ეს იყო მუსიკალური მიმართულების ცვლილება, ჩანაწერის მომზადებისას ბეკ-ვოკალისტი ქალების დამატებით. წინა ალბომის *Desire* შემდეგ ახალი ალბომი გულგრილად მიიღეს, მიუხედავად იმისა, რომ მას წილად ხვდა კომერციული წარმატება, ბრიტანეთსა და აშშ-ში პლატინის სტატუსის მოპოვებით. 

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო
კატეგორია:1978 წლის ალბომები
კატეგორია:ალბომები დონ დევიტოს პროდიუსერობით
კატეგორია:ბობ დილანის ალბომები
კატეგორია:Columbia Records-ის ალბომები
Slow Train Coming

***Slow Train Coming*** — ამერიკელი მომღერლის და სიმღერების ავტორის ბობ დილანის მეცხრამეტე სტუდიური ალბომი, გამოცემული 1979 წლის 20 აგვისტოს, Columbia Records-ის მიერ. ეს არის მისი პირველი ალბომი ქრისტიანად მონათლვის შემდეგ, რასაც გავლენა ჰქონდა ალბომის სიმღერებზეც — მათში საუბარია პირად რწმენაზე ან ქრისტიანული სწავლებისა და ფილოსოფიის მნიშვნელობაზე. შედეგად, ალბომის ამ ევანგელისტურმა განწყობამ ზოგიერთი მსმენელის უკმაყოფილება გამოიწვია. ამასთან, კრიტიკოსებმა ჩანაწერი დადებითად შეაფასეს, ხოლო „Gotta Serve Somebody“ იქცა მუსიკოსის პირველ ჰიტად სამწლიანი პაუზის შემდეგ. 2003 წელს SACD-ზე აგრეთვე გამოიცა მისი 5.1 მიქსი.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო
კატეგორია:1979 წლის ალბომები
კატეგორია:ბობ დილანის ალბომები
კატეგორია:Columbia Records-ის ალბომები
ქაიხოსრო (ქაქუცა) ჩოლოყაშვილის ქუჩა

**ქაიხოსრო (ქაქუცა) ჩოლოყაშვილის ქუჩა** — ყოფილი

## იხილეთ აგრეთვე
* ბერი გაბრიელ სალოსის გამზირი

## ლიტერატურა 
## სქოლიო
კატეგორია:თბილისის ყოფილი ქუჩები
Saved (ბობ დილანის ალბომი)

***Saved*** — ამერიკელი მომღერლის და სიმღერების ავტორის ბობ დილანის მეოცე სტუდიური ალბომი. იგი გამოიცა 1980 წლის 23 ივნისს, Columbia Records-ის მიერ. *Saved* არის დილანის „ქრისტიანული ტრილოგიის“ მეორე ალბომი, რომელშიც კვლავ მეორდება პირადი რწმენის თემა.

თავდაპირველად ალბომის გარეკანზე წარმოდგენილი იყო ტონი რაიტის მიერ შესრულებული იესო ქრისტეს ხელი, რომელიც მორწმუნეებს ეხება. თუმცა, მოგვიანებით მას ჩაენაცვლა სხვა გამოსახულება.

## სიმღერების სია
## სქოლიო
## რესურსები ინტერნეტში
*ოფიციალური ტექსტი საიტიდან BobDylan.com

კატეგორია:1980 წლის ალბომები
კატეგორია:ბობ დილანის ალბომები
კატეგორია:Columbia Records-ის ალბომები
At the Edge of Light

***At the Edge of Light*** — ინგლისელი გიტარისტ და სიმღერების ავტორ სტივ ჰეკეტის ოცდამეხუთე სტუდიური ალბომი. იგი გამოიცა 2019 წლის 25 იანვარს, InsideOut Records-ის მიერ.

ალბომის ანონსი გამოქვეყნდა 2018 წლის 25 ოქტომბერს. *At the Edge of Light* გამოვიდა რამდენიმე ფორმატში (CD, ორმაგი გრამფირფიტის და CD-ის კომპლექტი, ციფრული ვარიანტი და CD/DVD კომპლექტი 5.1 მიქსით და დოკუმენტური ფილმით). ალბომის პირველი სინგლის სახით 2018 წლის 30 ნოემბერს გამოიცა „Under the Eye of the Sun“.

## სიმღერების სია
## ჩარტები
## სქოლიო
კატეგორია:2019 წლის ალბომები
კატეგორია:სტივ ჰეკეტის ალბომები
კატეგორია:Inside Out Music-ის ალბომები
The Quest (Yes-ის ალბომი)

***The Quest*** — ინგლისური პროგრესული როკ ჯგუფ Yes-ის ოცდამეორე სტუდიური ალბომი, გამოცემული 2021 წლის 1 ოქტომბერს InsideOut Music-ის და Sony Music-ის მიერ. ეს არის მისი პირველი სტუდიური ალბომი ბილი შერვუდის მონაწილეობით, 1999 წლის *The Ladder*-ის შემდეგ. 2015 წელს გარდაიცვალა ჯგუფის მუდმივი ბას-გიტარისტი კრის სკუაირი, რომელიც შერვუდმა ჩაანაცვლა და, ამრიგად, ეს აგრეთვე არის Yes-ის პირველი ალბომი, ჩაწერილი მისი ორიგინალური წევრების გარეშე. აღსანიშნავია, რომ *Talk*-ის შემდეგ *The Quest* არის Yes-ის პირველი ალბომი, ჩაწერილი მხოლოდ ერთი წევრის პროდიუსერობით და უკანასკნელი — დრამერ ალან უაიტის 2022 წელს გარდაცვალებამდე.

2019 წლის მიწურულს ჯგუფმა დაასრულა საკონცერტო გამოსვლები და დაიწყო ახალ ალბომზე მუშაობა. COVID-19-ის პანდემიას მოჰყვა 2020 წლის საკონცერტო გრაფიკის გაუქმება, რაც ჯგუფს დაეხმარა ახალ ალბომზე ყურადღების გადატანაში. სიმღერების არანჟირების დასრულების შემდეგ ალბომი იწერებოდა კალიფორნიასა და ინგლისში, ხოლო პოლ კ. ჯოისის ორკესტრული არანჟირებები მომზადდა FAMES Orchestra-ს მიერ, ჩრდილოეთ მაკედონიაში. ალბომის ტექსტების ავტორია ჯგუფის ვოკალისტი ჯონ დეივისონი, რომელმაც მუშაობისას ყურადღება გაამახვილა იმედის, ოპტიმიზმისა და გარემოს დაცვის პრობლემებზე.

*The Quest* გამოიცა სხვადასხვა ფორმატით — CD-ებზე, გრამფირფიტებზე, Blu-ray დისკებსა და ნაკადოვან პლატფორმებზე, ხოლო ბრიტანეთის ალბომების ჩარტში მე-20 პოზიციამდე მიაღწია. ჰაუს პროდიუსერულმა ნამუშევარმა და წინა ალბომ *Heaven & Earth*-თან შედარებით საერთო გაუმჯობესებამ კრიტიკოსთა დადებითი შეფასებები მიიღო, მიუხედავად იმისა, რომ, მათივე აზრით, ალბომი არ შეიცავდა უნიკალურ ან გამორჩეულ სიმღერებს. 

## სიმღერების სია
## ჩარტები
## სქოლიო
კატეგორია:Yes-ის ალბომები
კატეგორია:2021 წლის ალბომები
კატეგორია:ალბომები COVID-19-ის პანდემიის გავლენით
კატეგორია:ალბომები როჯერ დინის გარეკანის დიზაინით
კატეგორია:Inside Out Music-ის ალბომები
მიხა (ფილმი)

„**მიხა**“ — ქართული მოკლემეტრაჟიანი მხატვრული ფილმი, გადაღებული მიხეილ ჯავახიშვილის მოთხრობა „მუსუსის“ მიხედვით. ეკრანებზე გამოვიდა 1965 წელს. დამდგმელი რეჟისორი და სცენარის ავტორი — მერაბ კოკოჩაშვილი, დამდგმელი ოპერატორი — გიორგი გერსამია. ფილმის მუსიკის ავტორია ნოდარ მამისაშვილი. ფილმში მთავარ როლებს ასრულებენ მანანა ბახტაძე, ზურაბ ქაფიანიძე, მიხეილ ჩუბინიძე, ავთანდილ მახარაძე, ალექსანდრე კუპრაშვილი, ეკატერინე ვერულეიშვილი და ირაკლი ქოქრაშვილი.

## რესურსები ინტერნეტში
*ინფორმაცია ქართული კინოს მონაცემთა ბაზაში

## სქოლიო
კატეგორია:1965 წლის ფილმები
კატეგორია:მერაბ კოკოჩაშვილის ფილმები
კატეგორია:ქართულ მოთხრობებზე დაფუძნებული ფილმები
ოფელია სანანი

**ოფელია სანანი ჰაჯიაღა ყიზი** (; დ. 26 მაისი, 1941, ბაქო) — ტელეწამყვანი, მსახიობი, აზერბაიჯანის რესპუბლიკის სახალხო არტისტი(1991), აზერბაიჯანის რესპუბლიკის პრეზიდენტის ინდივიდუალური სტიპენდიატი.

## ბიოგრაფია 
ოფელია სანანიმ დაამთავრა აზერბაიჯანის სახელმწიფო უნივერსიტეტი (1966). ის არის სამაუწყებლო კომპანიის წამყვანი. 1959 წლიდან 1975 წლამდე მუშაობდა რადიოში და ასრულებდა მთავარ როლებს რიგ რადიო სპექტაკლებში. ტელევიზიაში 1975 წლიდან მუშაობს. 1960 წლიდან 1990 წლამდე მუშაობდა კინოსტუდიის აზერბაიჯანული ფილმის დუბლირების განყოფილებაში და 100-ზე მეტ ფილმში მთავარი გმირების გახმოვანება. მან ასევე ითამაშა სხვადასხვა ფილმებში.

## სქოლიო
კატეგორია:დაბადებული 26 მაისი
კატეგორია:დაბადებული 1941
კატეგორია:აზერბაიჯანის სსრ-ის დამსახურებული არტისტები
კატეგორია:ბაქოში დაბადებულები
რევაზ თაბუკაშვილის ქუჩა

**რევაზ თაბუკაშვილის ქუჩა** — ქუჩა თბილისში, მთაწმინდის რაიონში (გარეთუბანი); გრიგოლ ორბელიანის მოედნიდან პირველი რესპუბლიკის მოედნამდე. დაარსდა XIX საუკუნეში. ქუჩა 1809 წელს დააპროექტა პოლკოვნიკმა ბანოვმა. 1841 წელს შედგენილ თბილისის ქუჩების სიაში შეტანილია, როგორც მესანგრეთა ქუჩა (ამ ქუჩაზე მდებარეობდა მესანგრეთა ბატალიონის ყაზარმა). XX საუკუნის 30-იან წლებში ორი ქუჩის — ბაზრისა და მესანგრეთა ქუჩების გაერთიანების შედეგად წარმოქმნილ ქუჩას დაერქვა ბორის ძნელაძის სახელი (დატანილია თბილისის 1934 წლის გეგმაზე). 1990 წელს — იოანე პეტრიწის, 1992 წელს კი რევაზ თაბუკაშვილის სახელი ეწოდა. ქუჩაზე არის ყოფილი ძეგლთა დაცვის მთავარი სამმართველოს შენობა (XX საუკუნის დასაწყისი), აგრეთვე XIX საუკუნის დასასრულის და XX საუკუნის დასაწყისის საცხოვრებელი სახლები. ქუჩას აქვს 1 შესასვლელი და 2 ჩიხი. 

## ლიტერატურა 
კატეგორია:მთაწმინდის რაიონის ქუჩები
სანდრო ინაშვილის ქუჩა

**სანდრო ინაშვილის ქუჩა** — ყოფილი ქუჩა თბილისში, მთაწმინდის რაიონში (გარეთუბანი); რევაზ თაბუკაშვილის ქუჩასა და რუსთაველის გამზირს შორის. წარმოიქმნა XIX საუკუნის I ნახევარში. დააპროექტეს 1833-1835 წლებში. 1843 წელს შედგენილ თბილისის ქუჩების სიაში შეტანილია როგორც არტილერიის ქუჩა. თბილისის 1867 წლის გეგმაზე სალდათის ქუჩის სახელწოდებითაა დატანილი, ხოლო არტილერიის ქუჩის სახელი შერჩა იქვე მდებარე კვალის ქუჩას. სალდათის ქუჩას 1905 წლის შემდეგ დაარქვეს სამხედრო ქუჩა, XX საუკუნის 70-იანი წლებიდან კი სანდრო ინაშვილის სახელი დაერქვა. ამჟამად ქუჩა აღარ არსებობს, მისი ერთი ნაწილი რევაზ თაბუკაშვილის ქუჩას შეუერთდა, ხოლო მეორე პირველი რესპუბლიკის მოედანს.

## ლიტერატურა 
კატეგორია:მთაწმინდის რაიონის ქუჩები
კატეგორია:თბილისის ყოფილი ქუჩები
ტერენტი გრანელის ქუჩა

**ტერენტი გრანელის ქუჩა** — ქუჩა თბილისში, ჩუღურეთის რაიონში (ახალი კუკია); გიორგი ჩიტაიას მოედნიდან რკინიგზამდე. წარმოიქმნა XIX საუკუნეში. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ლუთერანთა შესახვევი (გერმანელ ლუთერანთა სასაფლაოს გამო, რაიონიც ქუჩას ჩრდილოეთ დასავლეთით ესაზღვრებოდა), 1923 წელს 9 იანვრის ქუჩა დაერქვა (1905 წლის 9 იანვრის რევოლუციური მოვლენების სახსოვრად). 1990 წელს ტერენტი გრანელის სახელი ეწოდა. 

ქუჩაზეა ევანგელიკურ-ლუთერანული ეკლესია (1996-1997 წლები) და დგას მაქსიმ გორკის ძეგლი. ქუჩას აქვს 1 შესასვლელი, 1 ჩიხი.

## ლიტერატურა 
კატეგორია:ჩუღურეთის რაიონის ქუჩები
ივერიის ქუჩა

**ივერიის ქუჩა** — ქუჩა თბილისში, კრწანისის რაიონში (ქვემო უბანი); კოტე აფხაზის ქუჩიდან ვახტანგ ბერიძის ქუჩამდე. აღნიშნულია ალ. პიშკევიჩის მიერ შედგენილი თბილისის 1785 წლის გეგმაზე. თბილისის 1844 წლის გეგმაზე დატანილია მაზრის ქუჩის სახელწოდებით. ეს ვიწრო და მიხვეულ-მოხვეული ქუჩა გრძელდებოდა ნორაშენის ღვთისმშობლის ეკლესიამდე, რის გამოც მას, 1867 წლის გეგმის მიხედვით, ნორაშენის ქუჩა ერქვა. XIX საუკუნის 70-იან წლებში ქუჩა გაგრძელდა პურის მოედნამდე. შემდეგ ქუჩის ერთ ნაწილს ნახშირის ქუჩა ეწოდა (დატანილია თბილისის 1876 წლის გეგმაზე), მეორეს ნორაშენის სახელი დარჩა (ახლანდ. გრიგოლ ხანძთელის ქუჩა). 1960 წელს ნახშირის ქუჩას ივერიის ქუჩა დაერქვა. შემონახულია XIX საუკუნის საცხოვრებელი სახლები. აქვს 1 ჩიხი.

## ლიტერატურა
კატეგორია:კრწანისის რაიონის ქუჩები
იტალიის ქუჩა

**იტალიის ქუჩა** — ქუჩა თბილისში, მთაწმინდის რაიონში (ორბელიანთუბანი); გიორგი ათონელის ქუჩიდან მშრალ ხიდამდე. წარმოიქმნა XIX საუკუნეში 40-იანი წლების ბოლოს. თავდაპირველად ერქვა ხიდის ქუჩა (სახელწოდება უკავშირდება ჩუღურეთის ხიდს). იწყებოდა ახლანდელი გიორგი ათონელის ქუჩიდან და გრძელდებოდა ივანე ჯავახიშვილის ქუჩამდე. დატანილია თბილისის 1851 წლის გეგმაზე. 1903 წელს დაერქვა ნიკოლოზ ნეკრასოვის სახელი. 1948 წელს მონაკვეთს გიორგი ათონელის ქუჩიდან მშრალ ხიდამდე ეწოდა კარლ მარქსის სახელი, 1978 წელს — ზაარბრიუკენის ქუჩა. 1990 წელს ქუჩას აღუდგა ძველი დასახელება — ხიდის ქუჩა. 2006 წელს საქართველოსა და იტალიას შორის მეგობრული და კულტურული ურთიერთობების გაღრმავების მიზნით ხიდის ქუჩას იტალიის ქუჩა ეწოდა.

## ლიტერატურა 
კატეგორია:მთაწმინდის რაიონის ქუჩები
Mirror to the Sky

***Mirror to the Sky*** — ინგლისური პროგრესული როკ ჯგუფ Yes-ის ოცდამესამე სტუდიური ალბომი, გამოცემული 2023 წლის 19 მაისს InsideOut Music-ის და Sony Music-ის მიერ.

ეს არის ჯგუფის პირველი სტუდიური ალბომი ამერიკელი დრამერ ჯეი შელენის, როგორც სრულუფლებიანი წევრის მონაწილეობით, 2022 წელს დრამერ ალან უაიტის გარდაცვალების შემდეგ. 2016 წლიდან შელენი დროდადრო ეხმარებოდა ჯგუფს და დამატებითი პერკუსიონისტის სახით გამოჩნდა მის წინა ალბომზე, *The Quest*. ამრიგად, ეს არის ჯგუფის პირველი ალბომი უაიტის გარეშე, 1972 წლის *Close to the Edge*-ის შემდეგ.

ალბომზე მუშაობა Yes-მა დაიწყო 2021 წლის ოქტომბერში *The Quest*-ის გამოცემამდე. ისევე, როგორც წინამორბედზე, სტივ ჰაუმ კვლავ შეასრულა პროდიუსერის როლი, ხოლო ჩრდილოეთ მაკედონიაში FAMES Orchestra-მ პოლ კ. ჯოისის ხელმძღვანელობით ჩაწერა ორკესტრული პარტიები. ალბომი გამოიცა სხვადასხვა ფორმატით — CD-ებზე, გრამფირფიტებზე, Blu-ray დისკებსა და ნაკადოვან პლატფორმებზე. ზოგიერთ გამოცემას ახლავს როჯერ დინის დამატებითი გრაფიკაც.

## სიმღერების სია
## ჩარტები
## სქოლიო
კატეგორია:Yes-ის ალბომები
კატეგორია:2023 წლის ალბომები
კატეგორია:ალბომები როჯერ დინის გარეკანის დიზაინით
კატეგორია:Inside Out Music-ის ალბომები
ძმები ზუბალაშვილების ქუჩა

**ძმები ზუბალაშვილების ქუჩა** — ქუჩა თბილისში, მთაწმინდის რაიონში (მთაწმინდა); ბესიკის ქუჩიდან ალექსანდრე გრიბოედოვის შესახვევამდე (ადრე მოიცავდა ახლანდ. ზურაბ ჟვანიას ქუჩასაც). წარმოიქმნა XIX საუკუნის I ნახევარში. 1843 წელს შედგენილ თბილისის ქუჩების სიაში შეტანილია როგორც არსენალის ქუჩა. აქ იდგა არსენალის საუწყებო ყაზარმის შენობები. 1894 წელს აიგო თბილისის სასამართლო პალატისა და საოლქო სასამართლოს შენობა (არქიტექტორი ალექსანდრე შიმკევიჩი, ახლანდელი საქართველოს უზენაესი სასამართლოს შენობა), რის გამოც 1895 წელს სასამართლოს ქუჩა დაარქვეს. დატანილია თბილისის 1897 წლის გეგმაზე. საბჭოთა ხელისუფლების დამყარების პირველ წლებში სასამართლოს დაერქვა სახალხო ტრიბუნალი და ქუჩასაც ტრიბუნალის ქუჩა უწოდეს. 1926 წელს — გეორგ ათარბეგოვის, 1990 წელს კი ძმები ზუბალაშვილების სახელი დაერქვა. ქუჩაზე შემონახულია XIX საუკუნის დასასრულისა და XX საუკუნის დასაწყისის საცხოვრებელი სახლები. ახლანდელი მთაწმინდის რაიონის გამგეობის შენობა (ზუბალაშვილების №20, ყოფ. №48) აგებულია 1906 წელს სტეფანე და ნიკოლოზ ზუბალაშვილების მიერ როგორც უპოვართა, უმწეოთა და უსახლკაროთა თავშესაფარი (არქიტექტორიო მიხეილ ოჰანჯანოვი); შემდგომ აქ განთავსებული იყო ბავშვთა პირველი კლინიკური საავადმყოფო. ქუჩას აქვს 1 ჩიხი. 

## ლიტერატურა 
## სქოლიო 
კატეგორია:მთაწმინდის რაიონის ქუჩები
ჩინფიონი

**ჩინფიონი** () — ქალაქი სამხრეთ კორეაში. მდებარეობს ჩხუნჩხონ-პუქტოს პროვინციაში. მისი ფართობი 81.84 კმ²-ია. 2012 წელს ქალაქის მოსახლეობა 31340 კაცს შეადგენდა.

## იხილეთ აგრეთვე
*სამხრეთ კორეის ქალაქების სია

## რესურსები ინტერნეტში
* ქალაქის ოფიციალური საიტი 
* ქალაქის გვერდი ენციკლოპედიაში Galbijim 

კატეგორია:ჩხუნჩხონ-პუქტოს პროვინციის ქალაქები
კატეგორია:სამხრეთ კორეის ქალაქები
რომის ქუჩა

**რომის ქუჩა** — ქუჩა თბილისში, ჩუღურეთის რაიონში (ძველი კუკია); დიმიტრი უზნაძის ქუჩიდან მიხეილ წინამძღვრიშვილის ქუჩამდე. წარმოიქმნა XIX საუკუნის I ნახევარში. თბილისის 1851 წლის გეგმაზე დატანილია როგორც ვასილი სემიონოვის ქუჩა. 1925-1926 წლების ცნობათა წიგნაკში „მთელი ტფილისი“ შეტანილია როგორც არაზინდოს ქუჩა. 1926 წელს დაერქვა ვარციხის ქუჩა. 2009 წელს რომის ქუჩა უწოდეს. შემონახულია XIX საუკუნის I ნახევრის საცხოვრებელი სახლები.

## ლიტერატურა
## სქოლიო 
კატეგორია:ჩუღურეთის რაიონის ქუჩები
ჯამილი ბაირამოვი

**ჯამილა ასადულა ყიზი ბაირამოვა** (; დ. 20 ივლისი, 1957, ბაქო) — აზერბაიჯანის რესპუბლიკის სახალხო არტისტი (2000 წ.).

## ბიოგრაფია 
დაამთავრა ბაქოს ქორეოგრაფიული სასწავლებელი (1975). მუშაობდა ცეკვის სახელმწიფო ანსამბლში. 1999 წლიდან მუშაობს აზერბაიჯანის სიმღერისა და ცეკვის სახელმწიფო ანსამბლში მოცეკვავედ. ხაზარის უნივერსიტეტში შექმნა გოგონების ცეკვის ანსამბლი და იქ ასწავლიდა.

## სქოლიო
კატეგორია:ბაქოში დაბადებულები
კატეგორია:დაბადებული 20 ივლისი
კატეგორია:დაბადებული 1957
Porsche 911

**Porsche 911** — ორკარიანი 2+2 მაღალი წარმადობის უკანა ძრავით აღჭურვილი სპორტული ავტომობილი, რომელიც წარადგინეს 1964 წლის სექტემბერში, შტუტგარტში, გერმანია. მას აქვს უკან დამონტაჟებული ექვსცილინდრიანი ოპოზიტური ძრავა და ორიგინალი გრეხითი (ტორსიონული) საკიდარი. მანქანა მუდმივად იხვეწებოდა წლების განმავლობაში, მაგრამ ძირითადი კონცეფცია უცვლელი დარჩა. ძრავებს ჰაერის გაგრილების სისტემა ჰქონდა 1998 წლამდე.

991 არის ერთ-ერთი ყველაზე წარმატებული საკონკურსო მანქანა. 1970-იანი წლების შუა პერიოდში, ბუნებრივად ასპირაციულმა 911 Carrera RSR-მა მოიგო მსოფლიო ჩემპიონატები რბოლაში, მათ შორის ტარგა ფლორიო და დეიტონას 24 საათი. 911-ის მიერ წარმოებულა 935 ტურბომ მოიგო ლე მანის 24 საათიანი რბოლა 1979 წელს. Porsche-მ მოიგო მსოფლიო ჩემპიონატი Makes-ისთვის 1976, 1977, 1978 და 1979 წლებში 911-ის მიერ წარმოდებული მოდელებით.

1999 წელს ჩატარებულ გამოკითხვაში, საუკუნის მანქანებს შორის პორშე 911 მეხუთე ადგილზე გავიდა. ამ საუკეთესო ხუთეულიდან 911 არის ორიდან ერთ-ერთი რომელიც კვლავ წარმოებაშია. პორშე 911-ის მემილიონე ნიმუში დამზადდა 2017 წლის მაისში. 

## 911-ის ნომენკლატურა 
მიუხედავად იმისა, რომ Porsche-მ გამოიყენა შიდა კოდის ნომრები 911-ის თითოეული სერიისთვის, ყველა მოდელი გაიყიდა როგორც 911s. მოდელის სერია და მასთან დაკავშირებული შიდა კოდები შემდეგია: ოდელის სერია და მასთან დაკავშირებული შიდა კოდები შემდეგია:

* 911 (1964–1989)
* 930 (1975–1989) ტურბო ვერსიით
* 964 (1989–1994)
* 993 (1995–1998) უკანასკნელი ჰაერის გაგრილების სისტემის მქონე 911
* 996 (1999–2004) სრულიად ახალი კორპუსი და წყლის გაგრილებულის სისტემის ძრავები
* 997 (2005–2012)
* 991 (2012–2019) სრულიად ახალი კორპუსი
* 992 (2019–)

911-ები ასევე დაყოფილია ოჯახებად, კორპუსის სტილის ან ძრავის მიხედვით: 

* 911 Carrera: Carrera, Carrera S, Carrera 4, Carrera 4S, Carrera GTS, Carrera 4 GTS, Carrera T ჩათვლით. ყველა ხელმისაწვდომია კაბრიოლეტის სახით, გარდა Carrera T.
* 911 ტარგა: Targa 4, Targa 4S, Targa 4 GTS ჩათვლით. 
* 911 Turbo: Turbo-ს ჩათვლით, Turbo S. ყველა ხელმისაწვდომია კაბრიოლეტების სახით.
* GT3/GT3 RS: არის 911 Carrera-ს მაღალი ხარისხის ვარიანტი რომელიც შექმნილია ტრასისთვის ბუნებრივად ასპირაციული ძრავით და rear wheel. არ არსებობს კონვერტირებადი ვერსია. უფრო კომფორტზე ორიენტირებული GT3 Touring ხელმისაწვდომია 991 და 992 თაობებისთვის
* GT2/GT2 

## სქოლიო
კატეგორია:ავტომობილები
კატეგორია:Porsche-ს ავტომობილები
კატეგორია:გერმანიის კომპანიები
ერასტ გარინი

**ერასტ გარინი** (; დ. 10 ნოემბერი, 1902, რიაზანი — გ. 4 სექტემბერი, 1980, მოსკოვი) — საბჭოთა მსახიობი, რეჟისორი, სცენარისტი. სტალინური პრემიის ლაურეატი, სსრკ სახალხო არტისტი (1977).

## ფილმოგრაფია
### მსახიობი
### რეჟისორი
მინი|250პქ|რუსეთის საფოსტო კონვერტი გარინის გამოსახულებით მეფის როლში კ/ფ-დან „კონკია“
* 1936 — ქორწინება
* 1939 — ექიმი კალიუჟნი
* 1942 — უფლისწული და მათხოვარი
* 1954 — ლურჯი ფრინველი (მოკლემეტრაჟიანი)
* 1955 — შადრევანი (მოკლემეტრაჟიანი)
* 1964 — ჩვეულებრივი სასწაული
* 1966 — რასპლიუევის მხიარული დღეები

### სცენარისტი
* 1936 — ქორწინება
* 1964 — ჩვეულებრივი სასწაული
* 1966 — რასპლიუევის მხიარული დღეები

## ჯილდოები და აღიარება
* 1938 — საპატიო ნიშნის ორდენი
* 1940 — II ხარისხის სტალინური პრემია
* 1950 — რსფსრ-ის დამსახურებული არტისტი
* 1964 — რსფსრ-ის სახალხო არტისტი
* 1974 — შრომის წითელი დროშის ორდენი 
* 1977 — სსრკ სახალხო არტისტი

## რესურსები ინტერნეტში
* 

## სქოლიო
კატეგორია:დაბადებული 10 ნოემბერი
კატეგორია:დაბადებული 1902
კატეგორია:გარდაცვლილი 4 სექტემბერი
კატეგორია:გარდაცვლილი 1980
კატეგორია:მოსკოვში გარდაცვლილები
კატეგორია:საბჭოთა მსახიობები
კატეგორია:XX საუკუნის მსახიობები
კატეგორია:საბჭოთა კინორეჟისორები
კატეგორია:საბჭოთა სცენარისტები
კატეგორია:შრომის წითელი დროშის ორდენის კავალრები
კატეგორია:საპატიო ნიშნის ორდენის კავალრები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:სსრკ-ის სახალხო არტისტები
კატეგორია:რსფსრ-ის სახალხო არტისტები
კატეგორია:რსფსრ-ის დამსახურებული არტისტები
კატეგორია:სტალინური პრემიის ლაურეატები
კატეგორია:ვაგანკოვოს სასაფლაოზე დაკრძალულები
კატეგორია:მსახიობები ანბანის მიხედვით
სადაღაშვილი

საკუთარი სახელი **სადაღაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი სადაღაშვილი — პოლიტიკოსი
* ნიკოლოზ სადაღაშვილი — ფეხბურთელი

კატეგორია:ქართული გვარები
Infidels (ბობ დილანის ალბომი)

***Infidels*** — ამერიკელი მომღერლის და სიმღერების ავტორის ბობ დილანის 22-ე სტუდიური ალბომი, გამოცემული 1983 წლის 27 ოქტომბერს, Columbia Records-ის მიერ. მარკ ნოპფლერის და დილანის პროდიუსერობით ჩაწერილი ეს ალბომი არის დილანის დაბრუნება მისთვის ჩვეულ მუსიკალურ სტილისტიკასთან. მიუხედავად იმისა, რომ წინა ალბომების შემდეგ მუსიკოსს სიმღერებში ქრისტიანული სიმბოლიკის გამოყენება არ შეუწყვიტავს, *Infidels*-ში აგრეთვე მნიშვნელოვანი ადგილი უკავია სიყვარულის და დანაკარგის თემებს, ისევე, როგორც გეოპოლიტიკის და ეკოლოგიის პრობლემების განხილვას. 

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები და გაყიდვები
## სქოლიო
კატეგორია:1983 წლის ალბომები
კატეგორია:ალბომები ბობ დილანის პროდიუსერობით
კატეგორია:ალბომები მარკ ნოპფლერის პროდიუსერობით
კატეგორია:ბობ დილანის ალბომები
კატეგორია:Columbia Records-ის ალბომები
ქვის სამარხები

**ქვის სამარხები** — სამარხთა ტიპი შუა საუკუნეებისა და ბრინჯაოს ხანის საქართველოში. კავკასიაში უკვე მტკვარ-არაქსის პერიოდიდანაა ცნობილი, მაგრამ ამ ტიპის სამარხებმა ყველაზე ფართო გავრცელება ქრისტიანულ ხანაში ჰპოვა. ქვის სამარხებმა IV საუკუნიდან გაბატონებული მდგომარეობა მოიპოვა, როგორც შედარებით მარტივად ასაგებმა და საოჯახო სამარხისათვის ყველაზე მოხერხებულმა ნაგებობამ. შუა საუკენეების ქვის სამარხები ძირითადად საოჯახო-საგვარეულო სამარხებია. თავდაპირველად, მიწაში ითხრებოდა სწორკუთხა მოყვანილობის ორმო, რომელშიც შემდგომ ქვის სამარხი იმართებოდა. სამარხის გრძივი და განივი კედელი იგებოდა ქვის ბრტყელი ფილებით. სამარხის ქვები, როგორც წესი, არ გამოირჩევა გულმოდგინე დამუშავებით. თუმცა, ქვები მეტ-ნაკლებად გათლილია. გრძივი კედლები ერთი, ორი ან რამდენიმე ქვისგან შედგებოდა. განივი კედლები უმეტესად ერთი ფილით იგებოდა. გვხვდება სამარხის ორი და მეტი ფილით შედგენილი განივი კედლებიც. სამარხთა სახურავვები უპირატესად ბრტყელია, იშვიათად-ორფერდა. ფილებს შორის დარჩენილი თავისუფალი ადგილები შევსებულია წვრილი ქვებით ან თიხა მიწით. იშვიათად კი, კიხრსნარითაა ამოვსებული. გვერდით ფილებს სიმაგრისავით, ზოგჯერ ძირზე გარედან ჩასობილი აქვს მოგრძო ქვები. სამარხების იატაკი მიწატკეპნილია ან ქვის ფილებითაა მოგებული. გეგმით სამარხები, როგორც წესი სწორკუთხაა. თუმცა, გამონაკლისის სახით გვხვდება ბიკონუსური გეგმის (შუაში შევიწროებული) სამარხებიც (დაღეთის სამაროვანი) ზოგჯერ სამარხებთან ფიქსირდება სანიშნე ქვები, რომლებზეც იშვიათად წარწერები — ეპიტაფიებია (მცხეთა, ვაშლაჯვარა, რუსთავი) ქვის სამარხებში დაკრძალული მიცვალებულთა რაოდენობა ერთი, ორი ან რამდენიმეა. ზოგიერთ სამარხში 15-16 მიცვალებულის ძვლებიცაა მიკვლეული. ასეთ შემთხვევაში დაკრძალვის წესის დადგენა ხერხდება ბოლო მიცვალებულის მიხედვით. დანარჩენი ძვლები, მიხვეტილია სამარხის კედლებთან ან კუთხეებში. თუ სამარხი დაკრძალულთა რაოდენობას ვეღარ იტევდა ხდებოდა ძვლების გადმოსვენება სამარხთან ახლოს გათხრილ ორმოში (დაღეთი, ბეთანია). ამის შემდეგ, კვლავ განაგრდძონბდნენ ქვის სამარხებში მიცვალებულების დაკრძალვას. ადრეული შუა საუკუნეების ქვის სამარხებში მიცვალებულები ძირითადად დაკრძალულია ქრისტიანულად — ზურგზე გაშოტილი, თავით დასავლეთიდ იმავე პერიოდის სამარხებში, როგორც ზემოთაც ავღნიშნეთ გვხვდებოდა მიცვალებულების მარჯვენა ან მარცხენა გვერდზე დაკრძალვის ფაქტებიც. საკმაოდ ხშირად ერთი სამარხი ფიქსირდება მიცვალებულთა როგორც ქრისტიანული, ისე წარმართული წესით დაკრძალვა.

## ლიტერატურა
* მინდორაშვილი დ., საქართველოს არქეოლოგია, ტ. I, გამომცემლობა „ბათუმის შოთა რუსთაველის სახელმწიფო უნივერსიტეტი“, ბათუმი, 2014, გვ. 212-213.

კატეგორია:არქეოლოგიური ძეგლები
კატეგორია:სამარხები
ბეჟან (ჟანი) კალანდაძის ქუჩა

**ბეჟან (ჟანი) კალანდაძის ქუჩა** — ქუჩა თბილისში, კრწანისის რაიონში (ორთაჭალა); ვახტანგ გორგასლის ქუჩიდან ნადიკვრის III ქუჩამდე. წარმოიქმნა XX საუკუნეში. თავდაპირველად ნადიკვრის ქუჩა, შემდეგ — ნადიკვრის I ქუჩა ერქვა. XX საუკუნის 40-იან წლებში ბევრეთის ქუჩა დაერქვა, XX საუკუნის 70-იან წლებში კი ნარიმან ნარიმანოვის. 1990 წელს კვლავ დაბრუნდა ბევრეთის ქუჩის სახელი. 2005 წელს ბეჟან კალანდაძის სახელი ეწოდა. აქვეა მისი სახელობის სკვერი.

## ლიტერატურა 
კატეგორია:კრწანისის რაიონის ქუჩები
Empire Burlesque

***Empire Burlesque*** — ამერიკელი მომღერლის და სიმღერების ავტორის ბობ დილანის 23-ე სტუდიური ალბომი, გამოცემული 1985 წლის 10 ივნისს, Columbia Records-ზე. აშშ-ის ჩარტში მან მიაღწია #33, ხოლო ბრიტანეთში — მე-11 პოზიციამდე. ალბომი ჩაწერილია სხვადასხვა სესიური მუსიკოის (მათ შორის — Tom Petty and the Heartbreakers-ის წევრების) მონაწილეობით და გამოირჩევა „80-იანების ესთეტიკით“.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები და გაყიდვები
## სქოლიო
კატეგორია:1985 წლის ალბომები
კატეგორია:ალბომები ბობ დილანის პროდიუსერობით
კატეგორია:ბობ დილანის ალბომები
კატეგორია:Columbia Records-ის ალბომები
ნიკოლოზ იზაშვილის ქუჩა

**ნიკოლოზ იზაშვილის ქუჩა** — ქუჩა თბილისში, ისნის რაიონში (ავლაბარი); ქეთევან დედოფლის გამზირიდან ალექსანდრე წურწუმიას ქუჩამდე. წარმოიქმნა XIX საუკუნეში. თბილისის 1876 წლის გეგმაზე დატანილია როგორც ხაზოვანი II ქუჩა, თბილისის გამგეობის მიერ 1903 წელს შედგენილ ქუჩების სიაში შეტანილია ყუბის ქუჩის სახელწოდებით. 1923 წელს — პეტრე კროპოტკინის, 1998 წელს კი ნიკოლოზ იზაშვილის სახელი ეწოდა. აქვს 1 ჩიხი.

## ლიტერატურა 
იზაშვილი
დოდო და კოტე ხიმშიაშვილების ქუჩა

**დოდო და კოტე ხიმშიაშვილების ქუჩა** — ქუჩა თბილისში, ჩუღურეთის რაიონში (ახალი კუკია); არნოლდ ჩიქობავას ქუჩიდან ემილ ვერჰარნის ქუჩამდე. წარმოიქმნა XIX საუკუნის 60-იან წლებში. 1875 წელს დაერქვა ქალაქისთავის — იასონ (იაზონ) თუმანოვის (თუმანიშვილის) სახელი. თბილისის 1876 წლის გეგმაზე დატანილია როგორც თუმანოვის I ქუჩა, 1900 წელს იაზონის სახელი ეწოდა. ასეა დატანილი თბილისის 1934 წლის გეგმაზეც. XX საუკუნის 40-იან წლებში — ფეოდოროვის, 1957 წელს კი ნესტორ კალანდარიშვილის სახელი დაერქვა. შემდგომში კოტე ხიმშიაშვილის სახელი ეწოდა, 2020 წლიდან კი დოდო და კოტე ხიმშიაშვილების ქუჩა ეწოდება.

## სქოლიო 
კატეგორია:ჩუღურეთის რაიონის ქუჩები
იეთიმ გურჯის ქუჩა

**იეთიმ გურჯის ქუჩა** — ქუჩა თბილისში, კრწანისის რაიონში (ზემო უბანი); ილია და ნინო ნაკაშიძეების ქუჩის შესახვევიდან კახი კავსაძის ქუჩამდე. თბილისის 1876 და 1934 წლების გეგმებზე დატანილია როგორც საზოგადოებრივი ქუჩა, თბილისის ქუჩების 1960 წლის ცნობარში შეტანილია საზოგადოების ქუჩის სახელწოდებებით. 1964 წელს იეთიმ გურჯის სახელი ეწოდა. მოკლე და ვიწრო თბილისური ქუჩა განაშენიანებულია XIX საუკუნის დასასრულის საცხოვრებელი სახლებით. აქვს 1 ჩიხი.

## ლიტერატურა 
კატეგორია:კრწანისის რაიონის ქუჩები
დუშეთის ქუჩა

**დუშეთის ქუჩა** — ქუჩა თბილისში, ისნის რაიონში (ავლაბარი); გელათის ქუჩიდან ლადო მესხიშვილის ქუჩამდე. წარმოიქმნა XIX საუკუნეში. ადრე სურბ-მინანსის ქუჩა ერქვა. სახელწოდება უკავშირდება ქუჩაზე მდგარ სურბ-მინასის ეკლესიას. დატანილია თბილისის 1876 წლის გეგმაზე. 1925 წელს ნატახტრის ქუჩა დაერქვა. თბილისის 1934 წლის გეგმაზე დატანილია როგორც დუშეთის ქუჩა. ქუჩაზეა XIX საუკუნის წმინდა მარინეს ეკლესია. შემონახულია XIX საუკუნის დასასრულის საცხოვრებელი სახლები.

## ლიტერატურა 
კატეგორია:ისნის რაიონის ქუჩები
როზა თაღიევა

**როზა თაღიევა მურთუზა ყიზი** (დაიბადა 1942, აღჯაბადის რაიონი) — აზერბაიჯანის ტელევიზიის წამყვანი, აზერბაიჯანის რესპუბლიკის სახალხო არტისტი (1991).

## ბიოგრაფია 
როზა მურთუზა ყიზი თაღიევა 1942 წელს აღჯაბედის რაიონში დაიბადა. მამამისი მურთუზა ალავერდი ოღლი თაღიევი იყო აღჯაბედის რაიონის სოფელ მეჰრაბლიდან. მუშაობდა აღჯაბადის, შემდეგ კი ტერტერის რაიონულ პროკურატურაში გამომძიებლად.

როზა თაღიევა 1949 წელს ტერტერის რეგიონის საშუალო სკოლის პირველ კლასში წავიდა და საშუალო განათლება 1959 წელს მიიღო. იმავე წელს ჩაირიცხა აზერბაიჯანის უცხო ენების სახელმწიფო უნივერსიტეტის რუსული ენის განყოფილებაში (ყოფილი აზერბაიჯანის ენათა ინსტიტუტი). თუმცა, სკოლის წლებიდან ის ყოველთვის ასრულებდა მხატვრულ რეციდივებს ღონისძიებებზე და მისი ორატორული შესაძლებლობები ახალგაზრდა ქალბატონის ცხოვრებისეულ საქმიანობას სხვა მიმართულებით წარმართავს.

1962 წელს როზა თაღიევამ გაიმარჯვა აზერბაიჯანის სახელმწიფო ტელერადიო კომპანიის მაუწყებლობის კონკურსში. ამიტომ მესამე კურსიდან დაიქირავეს სახელმწიფო ტელერადიომაუწყებლობის დიქტორად. ამ დროიდან დღემდე როზა თაღიევა თანამშრომლობს აზერბაიჯანის სახელმწიფო ტელერადიო კომპანიასთან.

## სქოლიო
კატეგორია:დაბადებული 1942
კატეგორია:აზერბაიჯანის სსრ-ის დამსახურებული არტისტები
დედოფლისწყაროს ქუჩა

**დედოფლისწყაროს ქუჩა** — ქუჩა თბილისში, ისნის რაიონში (ავლაბარი); ბადიაურის ქუჩიდან დედოფლისწყაროს II შესახვევამდე. წარმოიქმნა XIX საუკუნეში. თბილისის 1867 და 1884 წლების გეგმებზე დატანილია როგორც წმინდა ანტონის ქუჩა (იხ. ანტონ მარტყოფელი), 1897 წლის გეგმაზე — როგორც ანტონის ქუჩა. თბილისის გამგეობის მიერ 1903 წლის შედგენილ ქუჩების სიაში შეტანილია დაღესტნის ქუჩის სახელწოდებით, შემდეგ — წითელწყაროს, 1991 წელს კი დედოფლისწყაროს ქუჩა დაერქვა.

აქვს 1 შესახვევი: **დედოფლისწყაროს II შესახვევი** — ადრე ნასაკირალის ქუჩის ნაწილი. ადრინდელი დედოფლისწყაროს I შესახვევი (ყოფილი ივანე ფიოლეტოვის ქუჩის ნაწილი) 2023 წლიდან არის ბესარიონ ნიჟარაძის ქუჩის ნაწილი.

## ლიტერატურა 
## სქოლიო 
კატეგორია:ისნის რაიონის ქუჩები
დიმიტრი II

**„დიმიტრი II“** — სს „ქართული ფილმის“ 1982 წლის მხატვრული ფილმი. ფილმის რეჟისორია რამაზ ხოტივარი. 

## სიუჟეტი
ფილმში მოვლენები XIII საუკუნის საქართველოში ვითარდება. შორეული აღმოსავლეთიდან შემოსეულმა ურდოებმა წალეკეს მთელი აზია, ევროპის დიდი ნაწილი და ამიერკავკასიაც დაიმორჩილეს. საქართველოს ძლიერებას ბოლო მოეღო. დამპყრობლებს ქართველი ხალხის გადაგვარება ჰქონდათ განზრახული. ქვეყანას ფიზიკური განადგურება ემუქრებოდა. ქართლის ბედი დიდად იყო დამოკიდებული იმაზე, თუ როგორ წარუძღვებოდა საქვეყნო საქმეებს ახალგაზრდა მეფე დემეტრე თავდადებული.

## როლებში
*ლევან თუთბერიძე — დიმიტრი II
*ელგუჯა ბურდული — დავითი
*გურამ საღარაძე — ბუღა ნოინი
*გივი ჩუგუაშვილი — არღუნ ნოინი
*ზაზა მაღალაშვილი — რატი
*გიორგი (გია) ბურჯანაძე — გურამი 
*ოთარ კობერიძე — ტარსაიჭ ორბელი
*გივი სარჩიმელიძე — მხატვარი
*ივანე საყვარელიძე — სადუნი
*კახი კავსაძე — კათალიკოსი
*გივი თოხაძე — ბექა ჯაყელი
*იმედა კახიანი — ბერი
*მურთაზ არაბული — მიქელ
*გაგა ალუდაური — ხევისბერი
*გია ლეჟავა — კეთროვანი
*ლიკა ქავჟარაძე — დედოფალი ნანა
*თამარ ლომინაძე — სოლღარი
*ინგა გოცირიძე — თამარი
*ელენე ფხალაძე — რუსუდანი
*ია ღამბაშიძე — ნათელა ჯაყელი
*ლევან ყიფიანი — დიმიტრი ბავშვობაში
*ბაადურ (ბადრი) ბეგალიშვილი — ქოსა
*გივი ჯაჯანიძე — ასისთავი
*ედიშერ (დავით) გიორგობიანი — მეფანდურე

## რესურსები ინტერნეტში
*
*დიმიტრი II — ეროვნული ფილმოგრაფია

კატეგორია:ქართული ფილმები
კატეგორია:ქართულენოვანი ფილმები
კატეგორია:რამაზ (ბუბა) ხოტივარის ფილმები
კატეგორია:1982 წლის ფილმები
კატეგორია:ფილმები ანბანის მიხედვით
კატეგორია:კინოსტუდია „ქართული ფილმის“ ფილმები
კატეგორია:სსრკ-ის ფილმები
კატეგორია:ისტორიული ფილმები
კატეგორია:ბიოგრაფიული ფილმები სამეფო ოჯახების შესახებ
Shot of Love

***Shot of Love*** — ამერიკელი მომღერლის და სიმღერების ავტორის ბობ დილანის 21-ე სტუდიური ალბომი, გამოცემული 1981 წლის 12 აგვისტოს, Columbia Records-ის მიერ. იგი ითვლება დილანის ქრისტიანული ტრილოგიის ალბომების საბოლოო ალბომად. წინა ჩანაწერებისგან იგი განსხვავდება იმით, რომ მუსიკა უფრო მეტად ახლოს არის როკის სტილისტიკასთან და არ არის მკაცრად გოსპელური.

## სიმღერების სია
## სერტიფიცირებები
## სქოლიო
კატეგორია:1981 წლის ალბომები
კატეგორია:ალბომები ბობ დილანის პროდიუსერობით
კატეგორია:ბობ დილანის ალბომები
კატეგორია:Columbia Records-ის ალბომები